L 52/38
EL
Επίσημη Εφημερίδα της Ευρωπαϊκής Ένωσης
20.2.2023
ΠΑΡΑΡΤΗΜΑ XIII
Υψηλής παθογονικότητας γρίπη των πτηνών (ΗΡΑΙ) ΜΕΡΟΣ 1 ΕΙΔΙΚΟΙ ΟΡΟΙ ΓΙΑ ΤΗΝ ΕΦΑΡΜΟΓΗ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΥΨΗΛΗΣ ΠΑΘΟΓΟΝΙΚΟΤΗΤΑΣ ΓΡΙΠΗΣ ΤΩΝ ΠΤΗΝΩΝ
1.
Μέγεθος της ζώνης εμβολιασμού: Δεν υπάρχουν ειδικοί όροι.
2. Μέγεθος της περιεμβολιαστικής ζώνης: Δεν υπάρχουν ειδικοί όροι.
3. Τύπος εμβολίου που πρέπει να χρησιμοποιείται: Εμβόλια που δεν περιέχουν ζώντες ιούς της γρίπης των πτηνών (δεν χρησιμοποιούνται εμβόλια που περιέχουν ζώντα ιό της γρίπης των πτηνών, εξασθενημένο ή όχι). 4.
Ελάχιστη κάλυψη: Δεν υπάρχουν ειδικοί όροι.
5. Στοχευόμενα ζώα/είδη: Πουλερικά ή πτηνά σε αιχμαλωσία που διατηρούνται στις εγκαταστάσεις που περιλαμβάνονται στο επίσημο σχέδιο εμβολιασμού.
ΜΕΡΟΣ 2 ΕΙΔΙΚΟΙ ΟΡΟΙ ΓΙΑ ΤΗΝ ΕΝΙΣΧΥΜΕΝΗ ΕΡΓΑΣΤΗΡΙΑΚΗ ΕΠΙΤΗΡΗΣΗ ΠΟΥ ΠΡΕΠΕΙ ΝΑ ΕΦΑΡΜΟΖΕΤΑΙ ΣΤΙΣ ΖΩΝΕΣ ΕΜΒΟΛΙΑΣΜΟΥ ΚΑΙ ΣΤΙΣ ΠΕΡΙΕΜΒΟΛΙΑΣΤΙΚΕΣ ΖΩΝΕΣ ΚΑΤΑ ΤΗ ΔΙΑΡΚΕΙΑ ΤΟΥ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΥΨΗΛΗΣ ΠΑΘΟΓΟΝΙΚΟΤΗΤΑΣ ΓΡΙΠΗΣ ΤΩΝ ΠΤΗΝΩΝ
Εφαρμόζεται εργαστηριακή επιτήρηση με συλλογή δειγμάτων για ιολογικό έλεγχο κάθε δύο εβδομάδες στις εγκαταστάσεις στις οποίες διενεργήθηκε επείγων προστατευτικός εμβολιασμός, για την ανίχνευση τυχόν λοίμωξης από άγριο στέλεχος του ιού της υψηλής παθογονικότητας γρίπης των πτηνών.
Η επιτήρηση πρέπει να καθιστά δυνατή την ανίχνευση επιπολασμού της λοίμωξης από τον ιό της υψηλής παθογονικότητας γρίπης των πτηνών στην εμβολιασμένη εγκατάσταση ίσου ή μικρότερου του 5 %, με επίπεδο εμπιστοσύνης 95 %.
ΜΕΡΟΣ 3 ΖΩΑ ΚΑΙ ΠΡΟΪΟΝΤΑ ΠΟΥ ΥΠΟΚΕΙΝΤΑΙ ΣΕ ΑΠΑΓΟΡΕΥΣΗ ΜΕΤΑΚΙΝΗΣΕΩΝ ΚΑΙ ΟΡΟΙ ΓΙΑ ΤΗ ΧΟΡΗΓΗΣΗ ΠΑΡΕΚΚΛΙΣΗΣ ΣΥΜΦΩΝΑ ΜΕ ΤΟ ΑΡΘΡΟ 13 ΣΕ ΖΩΝΗ ΕΜΒΟΛΙΑΣΜΟΥ ΟΠΟΥ ΔΙΕΝΕΡΓΕΙΤΑΙ ΕΠΕΙΓΩΝ ΠΡΟΣΤΑΤΕΥΤΙΚΟΣ ΕΜΒΟΛΙΑΣΜΟΣ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΥΨΗΛΗΣ ΠΑΘΟΓΟΝΙΚΟΤΗΤΑΣ ΓΡΙΠΗΣ ΤΩΝ ΠΤΗΝΩΝ
1.
Ζώα και προϊόντα που υπόκεινται σε απαγόρευση μετακινήσεων: εμβολιασμένα πουλερικά ή πτηνά σε αιχμαλωσία και τα προϊόντα τους εντός και εκτός της ζώνης εμβολιασμού. 2.
Ζωικό αναπαραγωγικό υλικό που υπόκειται σε απαγόρευση συλλογής: άνευ αντικειμένου. 3.
Όροι για τη χορήγηση παρέκκλισης σύμφωνα με το άρθρο 13 παράγραφος 2 στοιχείο β) σημείο ii), το άρθρο 13 παράγραφος 3 στοιχείο β) και το άρθρο 13 παράγραφος 4 στοιχείο β).
Οι μετακινήσεις εμβολιασμένων πουλερικών ή πτηνών σε αιχμαλωσία και των προϊόντων τους εντός και εκτός της ζώνης εμβολιασμού μπορούν να επιτρέπονται μόνο στις περιπτώσεις που καλύπτονται από τα άρθρα 28, 29 και 30, το άρθρο 31 παράγραφος 1 και τα άρθρα 33, 34 και 37 του κατ’ εξουσιοδότηση κανονισμού (ΕΕ) 2020/687 και υπό γενικούς και ειδικούς όρους ίδιους με εκείνους που προβλέπονται εκεί.
Μετά το τέλος της περιόδου ανάκτησης, τα μέτρα που προβλέπονται στο μέρος 5 σημεία 2 έως 4 παραμένουν σε ισχύ στις εγκαταστάσεις που διατηρούν εμβολιασμένα ζώα, για όσο διάστημα διατηρούν εμβολιασμένα ζώα.